CELEX: 62009CN0333
Language: da
Date: 2009-08-20 00:00:00
Title: Sag C-333/09: Anmodning om præjudiciel afgørelse indgivet af Conseil de Prud'hommes de Caen (Frankrig) den 20. august 2009 — Sophie Noël mod SCP Brouard Daude, kurator under konkursbehandlingen af Pronuptia Boutiques Province SA og Centre de Gestion et d'Étude AGS (C.G.E.A.) IDF Est

24.10.2009   
            
            
               DA
            
            
               Den Europæiske Unions Tidende
            
            
               C 256/15
            
         Anmodning om præjudiciel afgørelse indgivet af Conseil de Prud'hommes de Caen (Frankrig) den 20. august 2009 — Sophie Noël mod SCP Brouard Daude, kurator under konkursbehandlingen af Pronuptia Boutiques Province SA og Centre de Gestion et d'Étude AGS (C.G.E.A.) IDF Est
   (Sag C-333/09)
   2009/C 256/28
   Processprog: fransk
   
      Den forelæggende ret
   
   Conseil de Prud'hommes de Caen
   
      Parter i hovedsagen
   
   
      Sagsøger: Sophie Noël
   
      Sagsøgte: SCP Brouard Daude, kurator under konkursbehandlingen af Pronuptia Boutiques Province SA og Centre de Gestion et d'Étude AGS (C.G.E.A.) IDF Est
   
      Præjudicielle spørgsmål
   
   
               1)
            
            
               Artikel 14 i konventionen til beskyttelse af menneskerettigheder og grundlæggende frihedsrettigheder med overskriften »Forbud mod diskriminering« bestemmer: »Nydelsen af de i denne konvention anerkendte rettigheder og friheder skal sikres uden forskel på grund af køn, race, farve, sprog, religion, politisk eller anden overbevisning, national eller social oprindelse, tilhørsforhold til et nationalt mindretal, formueforhold, fødsel eller ethvert andet forhold.«
               Er der ikke tale om forskelsbehandling i den forstand, når der forskelsbehandles mellem arbejdstagere, der er afskediget af økonomiske årsager, og som har accepteret en personlig aftale om midlertidig økonomisk støtte, hvorefter muligheden for at anfægte bruddet på deres kontrakt henhører under den femårige forældelsesfrist, og arbejdstagere, der har afvist en sådan aftale, og som falder under den etårige forældelsesfrist i henhold til artikel L.1235-7 i code du travail?
            
         
               2)
            
            
               Artikel 26 i den internationale konvention om borgerlige og politiske rettigheder af 16. december 1966 — der blot udgør fundamentet til artikel 14 i konventionen til beskyttelse af menneskerettigheder og grundlæggende frihedsrettigheder — bestemmer: »Alle mennesker er lige for loven og er berettigede til lovens ligelige beskyttelse uden nogen forskelsbehandling. I denne henseende skal loven forbyde enhver forskelsbehandling og sikre alle ligelig og effektiv beskyttelse imod forskelsbehandling af nogen grund, herunder race, hudfarve, køn, sprog, religion, politisk eller anden anskuelse, national eller social herkomst, formueforhold, fødsel eller anden stilling.«
               Skal en fransk ret herefter ved anvendelse af bestemmelserne i artikel 55 i den franske forfatning af 4. oktober 1958 anvende bestemmelserne i artikel 26 i den internationale konvention om borgerlige og politiske rettigheder af 16. december 1966 og se bort fra de diskriminerende bestemmelser i artikel L. 1235-7 i code du travail, der følger af en almindelig lov, lov nr. 2005-35 af 18. januar 2005, dvs. af senere dato end den 4. februar 1981, hvor den nævnte konvention trådte i kraft på nationalt område?